Frederik Ferdinand von Krogh (jægermester)

Frederik (Fritz) Ferdinand von Krogh (2. september 1737 i Trondhjem – 12. marts 1829 i Haderslev) var en dansk forstmand og godsejer. Han var bror til Caspar Hermann, Georg Frederik og Godske Hans von Krogh.

Han var søn af generalløjtnant Georg Frederik von Krogh (1687-1768) og Hedevig Augusta Brüggemann (1707-1740). Han var først kongelig kammerpage, rejsestaldmester og staldmester, men lagde sig siden efter forst- og jagtvæsenet og blev 1773 jægermester i Nordslesvig; 1768 blev han kammerherre, 1772 hofjægermester, 1790 gehejmeråd, 1808 gehejmekonferensråd og 1777 Ridder af Dannebrog. Han ejede Åstrupgård ved Haderslev.

Krogh, der styrede sit distrikt i 48 år og døde i Haderslev 12. marts 1829, har foruden et par artikler i August Christian Niemanns Waldberichte skrevet en god lille Undervisning for Forstbetjenterne (1800); i fortalen gør han en undskyldning for stilens mange germanismer med henvisning til, at man i Nordslesvig ikke "taler eller skriver det danske Sprog i nogen Fuldkommenhed".

Familie 
Krogh var 2 gange gift: 1. gang 1773 i Christiansborg Slotskirke med Rosina Elisabeth f. Frankenberg-Proschlitz (10. maj 1751 i Assens – 12. april 1798 på Åstrupgård), datter af major Hans Frankenberg-Proschlitz, 2. gang (1802 eller 1803) med Juliane Marie f. komtesse Holck-Winterfeldt (3. december 1764 – 11. maj 1828 på Åstrupgård), datter af amtmand, greve Gustav Frederik Holck-Winterfeldt. Han fik i sit første ægtskaber 12 børn, hvoraf de 11 nåede voksenalderen:

 Juliane Marie von Krogh (3. januar 1774 på Gram Slot – 22. januar 1848 i Itzehoe) oo Hans Christoph Diederich Victor von Levetzow
 Magdalena von Krogh (13. juni 1775 på Gram Slot – 19. december 1847 på Marienlyst Slot ved Helsingør)
 Georg Frederik von Krogh (20. maj 1776 på Gram Slot – 23. januar 1789 i København)
 Godske Hans Ernst von Krogh (1. januar 1778 på Gram Slot – 3. september 1852 i Haderslev), amtmand
 Frederik Ferdinand von Krogh (23. maj 1780 på Gram Slot – 26. december 1844 på Wedellsborg), overforstmester
 Hedvig Augusta von Krogh (29. oktober 1781 på Åstrupgård – 16. marts 1848 på Husum Slot)
 Caspar Hermann von Krogh (25. april på Åstrupgård – 29. december 1866 på Marienlyst ved Haderslev), overførster
 Gerhard Christoph von Krogh (9. eller 10. oktober 1785 på Åstrupgård – 12. april 1860), general
 Georg Flemming von Krogh (18. marts 1787 på Åstrupgård – 7. april 1853 i Høsterkøb)
 Cathrine Wilhelmine Dorothea von Krogh (16. maj 1788 på Åstrupgård – 9. november 1848 i København) oo Christian Cornelius Lerche
 Frederik Christian von Krogh (13. april 1790 på Åstrupgård – 28. december 1867 i Kiel), amtmand
 Georg Frederik von Krogh (17. september 1793 på Åstrupgård – 29. januar 1864 i Goslar)

Litteratur 
 Adolf Oppermann, "Frederik Ferdinand von Krogh", i: C. F. Bricka (red.), Dansk Biografisk Lexikon, København: Gyldendal 1887-1905.
 Bernt Moe, Tidsskrift for den norske Personalhistorie, II, 245.

Frederik Ferdinand 1
Godsejere fra Danmark
Jægermestre fra Danmark
Faglitterære forfattere fra Danmark
Danskere i 1700-tallet
Danskere i 1800-tallet
Riddere af Dannebrog (1671-1808)
Personer fra Trondheim
Staldmestre fra Danmark
Personer i Dansk Biografisk Leksikon
Kammerherrer fra Danmark
Hofjægermestre fra Danmark
Dansksprogede forfattere fra Danmark
Gehejmekonferensråder fra Danmark